R21 miljoen Lotto-boerpot nog onopgeëisArgieffoto ŉ Lotto-boerpot ter waarde van R21 miljoen verval binnekort as dit nie in die volgende twee dae opgeëis word nie. Dudu Ndendwa, woordvoerder van die nasionale lotery-operateur Gidani, het Dinsdag gesê die wenkaartjie is verlede jaar in Ekurhuleni in Gauteng gekoop en verstryk op 19 Maart. Die ses wennommers vir trekking 1380 was 2, 9, 21, 29, 42 en 47. “Spelers het 365 dae van die datum waarop die trekking gedoen is om hul prysgeld op te eis,” het Ndendwa gesê. Ndendwa het ŉ beroep op deelnemers gedoen om onopgeëiste kaartjies by hul naaste Nasionale Lotery-terminale te laat nagaan.